open-index/open-wikipedia-markdown huggingface dataset:
David Gránský

**David Gránský** (* 11. marec 1992, Znojmo) je český herec, moderátor a spevák známy z televíznych seriálov a zábavných relácií vysielaných v Česku a na Slovensku.

## Životopis
Do širšieho povedomia sa dostal ako finalista speváckej súťaže *[[X Factor (Česko)|X Factor]]* v roku 2008.

Herecky sa výraznejšie presadil v seriáli TV Nova *Gympl s (r)učením omezeným*, kde stvárnil postavu Daniela Ježdíka.

V rokoch 2017 – 2020 patril k hlavným postavám seriálu *[[Modrý kód]]*, vysielaného televíziou Prima.

V roku 2016 sa zúčastnil zábavnej relácie *[[Tvoje tvář má známý hlas]]*, kde obsadil druhé miesto. V roku 2021 zvíťazil v špeciálnej sérii *Tvoje tvář má známý hlas – Šampioni*.

Od roku 2018 pôsobí ako moderátor relácie *[[Česko Slovensko má talent]]*, vysielanej v Česku aj na Slovensku.

Od roku 2024 účinkuje v seriáli *Kamarádi* televízie Prima v hlavnej úlohe lekára Petra Kráľa.

## Filmografia

### Film
Zoznam nie je úplný.

## Referencie

## Iné projekty

## Externé odkazy
* 

Kategória:Českí herci
Kategória:Českí televízni herci
Kategória:Českí moderátori
Kategória:Českí speváci
Kategória:Osobnosti zo Znojma
Kategória:Žijúci ľudia
Thais

**Thais** ( – *Thais*; ) môže byť:

* aténska hetéra v 4. stor. pred Kr., družka Alexandra Veľkého a milenka (možno manželka) Ptolemaia I., pozri Thais (hetéra)
* egyptská kresťanská svätica a kajúcnica zo 4. stor. po Kr., pozri Thais (svätica) 

**Thais** môže byť aj:
* román francúzskeho spisovateľa Anatola Francea z roku 1890, pozri Thais (román)  
* opera francúzskeho skladateľa Julesa Masseneta z roku 1894, pozri Thais (opera) 
* taliansky futuristický nemý film z roku 1917 (réžia Anton Giulio Bragaglia), pozri Thais (taliansky film z roku 1917)
* americký nemý film z roku 1917 (produkcia Samuel Goldwyn), pozri Thais (americký film z roku 1917)
* rod denných motýľov z čeľade vidlochvostovité (synonymum pre *Zerynthia*), pozri Thais (rod)
* planétka v hlavnom páse planétok, pozri 1236 Thais
 
## Referencie
Štefanovský potok (prítok Oravy)

**Štefanovský potok** je vodný tok v Oravskej vrchovine a Oravskej Magure na území okresu Tvrdošín. Je to pravostranný prítok Oravy, má dĺžku približne 5 km a je tokom IV. rádu. 

## Priebeh toku
Potok pramení v severovýchodnom výbežku Oravskej Magury, v jej geomorfologickom podcelku Budín, na južných svahoch Magurky (), v nadmorskej výške približne  Od prameňa v lesnom poraste pod hlavným hrebeňom, vedúcim z Magurky na Budín (), tečie juhovýchodným smerom. Na hornom toku vedie zalesneným údolím a prijíma menšie pravostranné prítoky z lokality Priehyba. Stáča sa východným smerom a v oblasti Pod Ostrým vrchom priberá ďalšie menšie pravo i ľavostranné prítoky. V strednej časti opúšťa zalesnenú oblasť a preteká miestnou časťou Horný Štefanov, ktorý patrí do obce Štefanov nad Oravou. Tu potok opúšťa podcelok Budín i celú Oravskú Maguru a prechádza do Oravskej vrchoviny. Onedlho priberá významný pravostranný potok spod Javorového vrchu () a obývaným územím pokračuje dolinou popod Mágeľ na východ. Prechádza do Dolného Štefanova a už bez významnejších prítokov lemuje severný okraj Zápotočia. Na juhovýchodnom okraji obce sa v nadmorskej výške približne  vlieva pravostranne do vodnej nádrže Tvrdošín a teda rieky Oravy. Potok patrí do širšieho povodia rieky Váh. 

Štefanovský potok pramení a preteká iba územím obce Štefanov nad Oravou v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská vrchovina
* Oravská Magura, Budín (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Povodie Oravy
Kategória:Vodné toky v okrese Tvrdošín
Kategória:Štefanov nad Oravou
Unguentarium

náhľad|Sklenené rímske unguentáriá (nádobky na parfumy) z 1. – 2. storočia po Kr., vystavené v Archeologickom múzeu Kerameikos v Aténach.
**Unguentarium** (mn. č. *unguentaria*; iné názvy: **balsamarium**, **lacrimarium**) je malá antická toaletná nádobka rôznych tvarov a veľkostí, vyrábaná prevažne z keramiky alebo fúkaného skla. Slúžila predovšetkým na uchovávanie a prepravu drahých olejov, parfumov, mastí alebo liečiv.

## Charakteristika a vývoj
Unguentaria sa v antickom svete objavili ako nástupca lékythosu koncom 4. storočia pred Kr. a boli bežne používané až do neskorého cisárstva. Stali sa integrálnym atribútom pohrebných rituálov (často sa nachádzajú v hroboch ako milodary) a bežne sa vyskytujú aj v sídliskových kontextoch.

V archeológii sa rozlišujú dva hlavné chronologické typy:
* **Fusiformné unguentarium** (vretenovité) – typické pre helenistické obdobie. Má pretiahnuté telo a úzku pätku. Vyrábalo sa prevažne z hliny (keramika).
* **Baňaté (hruškovité) unguentarium** – rozšírilo sa v rímskom období (1. stor. po Kr.), kedy masovú produkciu keramiky nahradilo fúkané sklo. Tieto nádobky mali často ploché dno pre lepšiu stabilitu.

## Formy a materiály
Nádobka mohla mať rôzne podoby, od funkčných jednoduchých tvarov až po zdrobnené formy antických váz či zoomorfné tvary (žartovné podoby zvierat). Niektoré exempláre boli dvojité (tzv. *double unguentarium*) určené na dva druhy líčidiel súčasne. Väčšina mala úzke hrdlo, ktoré umožňovalo dávkovanie vzácnych tekutín po kvapkách a uľahčovalo ich hermetické uzavretie (zátkou alebo voskom). Niekedy bývali vybavené ušami na zavesenie. Produkcia týchto nádob pokračovala aj v neskoršej antike a ovplyvnila rané islamské sklárstvo.

## Referencie

## Iné projekty

Kategória:Nádoby
Zamora (provincia)

**Zamora** je provincia v autonómnom spoločenstve Kastília a León v severozápadnom Španielsku. Vznikla v roku 1833 z časti historickej provincie León. Hlavným mestom provincie je Zamora, medzi ďalšie mestá patria Benavente a Toro. Má rozlohu 10 561 km², žije tu asi 197 237. Provincia má 248 obcí.

Provinciu rozdeľujú dve hlavné rieky: Duero, ktorá tečie od východu na západ a rozdeľuje provinciu na dve časti, a Esla, ktorá tečie od severu na juh. Jednotlivé oblasti provincie sú veľmi rozmanité.

Región Sayago je relatívne rovinatá oblasť, rieka Duero preteká týmto regiónom a vytvára hlbokú roklinu známu ako Arribes del Duero, kde sa začínajú objavovať terasovité olivové háje a vinohrady.

Región Aliste má strmo zvlnený terén, ktorý pretína rovnomenná rieka a je pokrytý krovinatými porastami, dubmi a dubmi cezmínovými. Pohorie Sierra de la Culebra tvorí severnú hranicu a je dôležitým útočiskom vlkov.

Región Sanabria - La Carballeda na severozápade provincie je z pohľadu terénu najvlhší a zároveň najdrsnejší. Niekoľko pohorí ju oddeľuje od susedných provincií León a Ourense, ale tým s najvyššími vrcholmi je Sierra de la Segundera, kde sa nachádza prírodný park Sanabria Lake.

Región Benavente a údolia sú regiónom na severovýchode, ktorý sa môže pochváliť množstvom riek: Tera, Órbigo, Cea a Eria, ktoré sa vlievajú do Esly, vďaka čomu je jednou z najúrodnejších a najproduktívnejších oblastí.

Región Tierra de Campos sa tiahne na juh a odhaľuje rozsiahle planiny s obilninami, ktoré v blízkosti rieky Duero dokonca prepožičiavajú meno regiónu známemu ako „chlebový región“.

Región Toro sa rozprestiera nad aj pod riekou Duero, pozemky prevažne pokryté vinicami, a to ako v tomto regióne, tak aj v neďalekej Tierra del Vino (Krajina vína), ktorej názov veľa hovorí o jeho tradičnom poslaní.

## Referencie

## Iné projekty

Kategória:Kastília-León
Kategória:Provincie v Španielsku
Česko-slovenská hádzanárska liga žien 1976/77

**Česko-slovenská hádzanárska liga žien** v **sezóne 1976/77** bol jubilejný 25. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získal TJ Gottwaldov pred TJ Inter Bratislava a obhajcom titulu z TJ Štart Bratislava. Pre Gottwaldov to bol druhý titul v histórii. Po 9 rokoch nepretržitých medailových umiestnení nedosiahla na medailovú priečku TJ Odeva Hlohovec, keď skončila na 4. mieste.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do svojich nižších národných súťaží (SNL, resp. ČNL).

## Účastníci

Poznámka: Prvýkrát mala slovenská strana až 8 zástupcov, dvojnásobný oproti českej strane.

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga mužov 1976/77
* Slovenská národná hádzanárska liga žien 1976/77

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1976
Kategória:Hádzaná v 1977
Kategória:Šport v Česko-Slovensku v 1976
Kategória:Šport v Česko-Slovensku v 1977
Moderátor (povolanie)

[náhľad|Slovenský moderátor [Vladimír Voštinár v roku 2022]]
**Moderátor** alebo **moderátorka** je osoba, ktorá vedie mediálny program alebo verejné podujatie a zabezpečuje jeho organizačný a komunikačný priebeh. Pôsobí najmä v televízii, rozhlase alebo v online médiách, kde uvádza jednotlivé časti programu, predstavuje hostí a koordinuje diskusiu.

## Charakteristika
Moderátor je súčasťou mediálnej produkcie a podieľa sa na sprostredkovaní obsahu publiku. V závislosti od typu programu môže viesť spravodajské relácie, diskusné formáty, publicistické alebo zábavné relácie. V oblasti verejných podujatí zabezpečuje plynulosť programu a komunikáciu medzi účastníkmi.

Rozsah jeho kompetencií závisí od organizačnej štruktúry média alebo charakteru podujatia.

## Náplň práce
Činnosť moderátora môže zahŕňať:

* prípravu na vysielanie alebo podujatie,
* vedenie rozhovorov a diskusií,
* spoluprácu s redakciou a produkčným tímom,
* dodržiavanie scenára alebo programovej štruktúry,
* riešenie nepredvídaných situácií počas vysielania.

V niektorých prípadoch sa môže podieľať aj na dramaturgickej príprave programu.

## Profesijné predpoklady
Medzi základné predpoklady výkonu tejto činnosti patria komunikačné schopnosti, jazyková kultúra a schopnosť reagovať na meniace sa situácie. Uplatnenie nachádzajú absolventi odborov žurnalistiky, masmediálnej komunikácie alebo mediálnych štúdií, pričom formálne vzdelanie nie je vždy podmienkou výkonu povolania.

## Druhy moderátorov
Podľa typu média alebo formátu programu možno rozlišovať nasledovné typy moderátorov:

* televízny moderátor
* rozhlasový moderátor
* moderátor diskusných relácií
* moderátor kultúrnych a spoločenských podujatí
* online moderátor

## Referencie

## Pozri aj
* žurnalistika
* masové médiá
* televízia
* rozhlas
* publicistika

## Iné projekty

Kategória:Povolania
Bereniké III.

**Bereniké III.** (iné názvy: **Kleopatra Bereniké**;  – *Bereniké*; * cca 115 pred Kr. – † 80 pred Kr.) bola egyptská kráľovná z dynastie Ptolemaiovcov. Vládla najprv ako spoluvládkyňa svojho strýka Ptolemaia X. a neskôr ako samostatná panovníčka. Po jej násilnej smrti prešla vláda na jej nevlastného brata Ptolemaia XII.

## Cesta k moci a spoluvláda
Bereniké sa narodila pravdepodobne v roku 115 pred Kr. Jej matkou bola zrejme Kleopatra Seléné I. Po zložitých rodinných konfliktoch ju jej stará mama Kleopatra III. v roku 101 pred Kr. vydala za strýka Ptolemaia X. Dvojica bola uctievaná ako *Theoi Philadelphoi* (Súrodencov milujúci bohovia). V roku 88 pred Kr. však museli po vzbure z Alexandrie utiecť a trón opäť prevzal jej otec Ptolemaios IX.

## Samostatná vláda a tragický koniec
Dňa 5. augusta 81 pred Kr. ju otec vymenoval za spoluvládkyňu a po jeho smrti koncom toho istého roka zostala na tróne sama.  V náboženskom kulte prijala meno *Thea Filopatór* (Otca milujúca bohyňa), čím zdôraznila legitímne nástupníctvo po otcovi.

Jej samostatná vláda trvala len niekoľko mesiacov. Rímsky diktátor Sulla presadil, aby sa jej spoluvládcom stal jej nevlastný syn Ptolemaios XI., ktorý v tom čase žil v Ríme. Sulla veril, že z neho urobí poslušného vazalského kráľa. Svadba sa konala 3. apríla 80 pred Kr., no o devätnásť dní neskôr dal Ptolemaios XI. kráľovnú zavraždiť.

Tento čin vyvolal v Alexandrii okamžitý odpor. Dňa 22. apríla 80 pred Kr. vtrhol do paláca rozbúrený dav, zajal Ptolemaia XI. v mestskom gymnasiu a verejne ho ulynčoval.

## Umelecký odkaz
Pohnutý osud kráľovnej Bereniky III. sa stal námetom slávnej opery *[[Berenice (Händel)|Berenice]]* od barokového skladateľa Georga Friedricha Händela.

## Referencie

## Literatúra
* ADKINS, Lesley – ADKINS, Roy A. *Starověké Řecko*. Praha : Slovart, 2011. ISBN 978-80-7391-580-3.
* GRANT, Michael. *From Alexander to Cleopatra: The Hellenistic World*. London : Weidenfeld & Nicolson, 1982. ISBN 978-0-297-78131-8.
* HÖLBL, Günther. *A History of the Ptolemaic Empire*. London : Routledge, 2001. ISBN 0-415-20145-4.

Kategória:Ptolemaiovci
Kategória:Kráľovné (panovníčky)
Kategória:Kráľovské manželky starovekého Egypta
Kategória:Zavraždení vládcovia
Fenaco

**Fenaco** (štylizované ako **fenaco**, skratka pre **fé**dération **na**tionale des **co**opératives agricoles) je poľnohospodárske družstvo so sídlom v Berne. Jeho členmi je 137 poľnohospodárskych organizácií, z ktorých väčšina pôsobí pod značkou Landi. Spoločnosť Fenaco je preto nepriamo vlastnená prevažne približne 40 000 členmi družstva Landi, z ktorých približne 23 000 sú aktívni poľnohospodári.

Medzi známe spoločnosti a značky v rámci skupiny Fenaco patrí výrobca nápojov Ramseier Suisse, spracovateľ mäsa Ernst Sutter AG, maloobchodné spoločnosti Volg a Landi Schweiz AG, značka hnojív Landor, výrobca krmív pre zvieratá UFA AG a ropná spoločnosť Agrola. Družstvo Fenaco zamestnáva približne 11 400 ľudí a v roku 2024 dosiahlo tržby vo výške približne 7,29 miliardy CHF.

V júni 2022 sa spoločnosť Fenaco umiestnila na 39. mieste v zozname najväčších spoločností vo Švajčiarsku.

## Referencie

## Zdroj

Kategória:Podniky založené v 1993
Kategória:Podniky vo Švajčiarsku
Hlinka Gretzky Cup 2021

**Hlinka Gretzky Cup 2021** bol medzinárodný hokejový turnaj hráčov do 18 rokov, ktorý sa konal na Slovensku a v Česku od 2. do 7. augusta 2021 v Easton Aréne v Piešťanoch a vo FOSFA Aréne v Břeclavi.

Slovensko na ňom dosiahlo doposiaľ najvyššie umiestnenie - strieborné druhé miesto.

## Základné skupiny

### Skupina A

|}

### Skupina B

|}

## Záverečná fáza

## Konečné poradie

## Štatistiky

### Bodoví lídri
*Z = zápasy, G = góly, A = asistencie, TM = trestné minúty*

### Brankárski lídri
(minimálne 40% celkového času tímu na ľade)

*ČNĽ = čas na ľade, OG - obdržané góly, GAA - OG priemerne (na zápas), OS - obdržané strely, Sv% - percento úspešných zákrokov, ČK - čisté konto*

## Referencie

Kategória:Hlinka Gretzky Cup
Kategória:Ľadový hokej v 2021
Kategória:Športové podujatia v Břeclave
Kategória:Športové podujatia v Piešťanoch
Kategória:2021 v Česku
Kategória:2021 na Slovensku
Jutaka Fukufudži

**Jutaka Fukufudži** (* 17. september 1982, Kuširo, Japonsko) je japonský profesionálny hokejový brankár, ktorý aktuálne pôsobí v tíme Nikko Icebucks v Ázijskej hokejovej lige. Je prvým japonským hokejistom v NHL, keď v sezóne 2006/07 odohral štyri zápasy za Los Angeles Kings. Je pravidelným reprezentantom Japonska na medzinárodných turnajoch.

## Kariéra
Jutaka Fukufudži hokejovo vyrastal v meste Kokudo, kde začal svoju profesionálnu hráčsku kariéru.

V roku 2002 dostal príležitosť v nižšej severoamerickej lige ECHL, kde za Cincinnati Cyclones odchytal 9 zápasov. V roku 2004 bol klubom Los Angeles Kings draftovaný do NHL v 8. kole (celkovo ako 238.).

V rokoch 20042009 pôsobil v organizácii Kings, ale prevažne v ECHL, kde získal ocenenia nováčik mesiaca a brankár týždňa.

V NHL debutoval 13. januára 2007 proti St. Louis Blues. Príležitosť dostal vďaka zraneniu oboch brankárov Kings: Dana Cloutiera a Mathieua Garona, keď sa na striedačke ocitol ako náhradník Barryho Brusta. Po tom čo však Brust inkasoval 5 gólov, dostal Fukufudži príležitosť a z 5 striel inkasoval jeden gól a Kings prehrali 5:6. Objavil sa ešte v troch zápasoch, ale ani jeden nedokázal vyhrať. V NHL si pripísal 83,7% úspešnosť zákrokov a 4,38 inkasovaných gólov na zápas. Stal sa prvým japonským hokejistom a prvým ázijským brankárom v NHL.

Zvyšok kariéry strávil prevažne s rodnom Japonsku, kde pôsobí v tíme NIkko Icebucks v Ázijskej hokejovej lige, kde bol trikrát vyhlásený za najlepšieho brankára súťaže. V sezóne 2009/10 pôsobil v Holandsku a v sezóne 2014/15 získal striebornú medailu s tímom Esbjerg Energy v najvyššej dánskej súťaži Metal Ligaen.

## Reprezentačná kariéra
Fukufudži je pravidelným reprezentantom Japonska. Predstavil sa na troch šampionátoch Majstrovstiev sveta elitnej kategórie, na šiestich *Divízie 1A* a štyroch *Divízie 1B*, odkiaľ si odniesol dve bronzové (2010, 2014 - *D1A*), tri strieborné (2017, 2018, 2022 - *D1B*) a dve zlaté medaile (2002 - *D1*, 2023 - *D1B*). Dvakrát bol vyhlásený za brankára turnaja. Zúčastnil sa aj piatich neúspešných olympijských kvalifikácií.

Na juniorskej úrovni odohral tri Majstrovstvá sveta hráčov do 20 rokov, kde pomohol Japoncom postúpiť z *C divízie* do *D2 divízie*. V roku 2001 získal v D2 divízii striebornú medailu. Reprezentačnú kariéru začal v roku 2000, keď sa zúčastnil aj Majstrovstiev sveta hráčov do 18 rokov *Divízie B.*

## Referencie

Kategória:Japonskí hokejisti
Kategória:Japonskí hokejoví brankári
Kategória:Brankári Los Angeles Kings
Kategória:Hokejisti draftovaní klubom Los Angeles Kings
Kategória:Účastníci MS v hokeji 2001
Kategória:Účastníci MS v hokeji 2002
Kategória:Účastníci MS v hokeji 2004
Zemetrasenie pri Dobrej Vode 10. januára 1906

**Zemetrasenie pri Dobrej Vode** bolo zemetrasenie, zaznamenané 10. januára 1906, približne 5 minút po polnoci miestneho času. Epicentrum sa nachádzalo východne od obce Dobrá Voda (25 km severne od Trnavy), ohnisko bolo v hĺbke približne 10 km, lokálne magnitúdo bolo odhadnuté na 5,7 a makroseizmická intenzita dosiahla ôsmy stupeň Európskej makroseizmickej stupnice (EMS-98).

Malo viacero prvenstiev: šlo o najsilnejšie zemetrasenie zaznamenané na území dnešného Slovenska počas 20. storočia, historicky najsilnejšie zemetrasenie zaznamenané pozdĺž transformných zlomov Viedenskej panvy a prvé zemetrasenie na území Slovenska, ktoré bolo systematicky pokryté seizmometricky – časy príchodu seizmických vĺn boli zaznamenané dvanástimi seizmickými stanicami zo strednej Európy (Belehrad, Göttingen, Heidelberg, Hohenheim, Krakov, Kremsmünster, Ľubľana, Mníchov, Pula, Štrasburg, Terst, Viedeň), vďaka čomu bolo možné precízne odvodiť údaje o zemetraseni.

Zaobišlo sa bez obetí na životoch, za následok však malo poškodenia budov, zosuvy, trhliny v pôde a dočasný zánik resp. vznik nových prameňov a menších vodných tokov v Dobrej Vode, Bukovej, Cerovej, Dechticiach, Hradišti pod Vrátnom, Jablonici, Trstíne a ďalších priľahlých lokalitách.

Medzi budovami, poškodenými priamo v Dobrej Vode bol aj rímskokatolícky kostol Narodenia Panny Márie z roku 1820 (po zemetrasení obnovený v roku 1907), škola a chemická továreň, pobočka neskoršieho Chemolaku Smolenice, so Smolenicami v tom čase prepojená úzkorozchodnou železnicou.

V dňoch a mesiacoch po hlavnom otrase, od 10. januára do 6. septembra 1906 v oblasti zaznamenali 86 ďalších citeľných otrasov počas celkovo 63 dní, z ktorých najsilnejší mal magnitúdu 5,1 (16. januára). K ďalším intenzívnym otrasom došlo v nasledujúcich rokoch, 18. apríla 1914 (M=5,1), 5. a 6. marca 1930 (M=5,0; 4,6).

Oblasť Dobrej Vody sa nachádza v prechodovej zóne medzi Východnými Alpami a Západnými Karpatmi a je jednou zo seizmicky najaktívnejších oblastí na území Slovenska, resp. v 20. storočí celkovo najaktívnejšou s 271 zdokumentovanými zemetraseniami magnitúdy 2,05.7.

## Referencie

Dobrá Voda
Kategória:10. január
Kategória:1906
Kategória:Dobrá Voda (okres Trnava)
Kategória:Buková (okres Trnava)
Kategória:Cerová (okres Senica)
Kategória:Dechtice
Kategória:Hradište pod Vrátnom
Kategória:Jablonica
Kategória:Trstín
Kategória:Malé Karpaty
Kategória:Viedenská kotlina
Katarakt

**Katarakt** môže byť:

* stupňovitý vodopád, pozri katarakt (vodopád)
* zariadenie na tlmenie nežiaducich mechanických kmitov, pozri katarakt (tlmič)

## Pozri aj
* katarakta
* katafrakt
Akosombo Dam

**Akosombo Dam** je priehrada s vodnou elektrárňou v Ghane na rieke Volta. Vybudovaná bola v rokoch 19611965.

## Technické parametry
Hrádza je vysoká 114 metrov alebo 134 metrov a jej koruna je dlhá 660 alebo 671 metrov.

## Vodná nádrž
Priehrada tvorí jazero Lake Volta, ktoré je jedno z najväčších v Afrike. Jeho objem je  a plocha .

## Využitie
Priehradná nádrž je využívaná na rybolov a plavbu. 

### Výroba elektriny
Pôvodný inštalovaný výkon elektrárne bol 912 MW, pri rekonštrukcii v roku 2006 bol zvýšený na 1020 MW. Elektráreň zásobuje hlinikáreň v pobrežnom meste Tema.

## Galéria

Súbor:Akosombo Dam is spilling water, Ghana.JPG|Vypúšťanie vody
Súbor:Akosombo dam spilling water.JPG|Vypúšťanie vody
Súbor:Akosombo Dam, Akosombo.jpg|Elektráreň
Súbor:Akosombo hydropower.png|Elektráreň


## Referencie

## Iné projekty

## Externé odkazy
* Volta River Authority

Kategória:Vodné diela v Ghane
Kategória:Vodné elektrárne v Ghane
Kategória:Eastern Region (Ghana)
Česko-slovenská hádzanárska liga žien 1977/78

**Česko-slovenská hádzanárska liga žien** v **sezóne 1977/78** bol 26. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získal TJ Inter Bratislava pred obhajcom titulu z TJ Gottwaldov a TJ Slovan Duslo Šaľa. Pre Inter Bratislava to bol druhý titul v histórii, pre Šaľu vôbec prvé medailové umiestnenie. 

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do svojich nižších národných súťaží (SNL, resp. ČNL).  Keďže súťaž v budúcej sezóne znižovala počet o 2 družstvá (z 12 na 10) odohrali družstvá na 9. a 10. mieste 2-kolovú baráž s víťazmi národných líg o dve postupové miesta.

## Účastníci

Poznámka: Klub TJ Lokomotíva Prešov sa v roku 1977 spojil s klubom TJ ZVL Prešov a vytvoril TJ Lokomotíva ZVL Prešov.

## Výsledky

## Konečné umiestnenie

## Baráž
* Šaľa a Gottwaldov, jún 1978
* Účastníci:

## Referencie

## Pozri aj
* Česko-slovenská hádzanárska liga mužov 1977/78
* Slovenská národná hádzanárska liga žien 1977/78

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1977
Kategória:Hádzaná v 1978
Kategória:Šport v Česko-Slovensku v 1977
Kategória:Šport v Česko-Slovensku v 1978
Železničná stanica Langnau i.E.

**Železničná stanica Langnau i.E.** (), známa aj ako **železničná stanica Langnau im Emmental**, je železničná stanica v obci Langnau im Emmental v kantóne Bern. Nachádza sa na križovatke železničných tratí so štandardným rozchodom: Bern – Luzern spoločnosti SBB-CFF-FFS a Solothurn – Langnau spoločnosti BLS AG.

## Spoje
Od zmeny cestovného poriadku v decembri 2024 v stanici zastavujú nasledujúce spoje:

* RegioExpress: hodinové spoje medzi Bernom a Luzernom.
* S-Bahn v Berne:
** : polhodinové spoje do Laupen BE.
** : denné ranné spoje počas dopravnej špičky pracovných dní do Bernu.
** : hodinové spoje do Thunu.
* S-Bahn v Luzerne:
** : hodinové spoje do Luzernu.

## Referencie

## Iné projekty

## Externé odkazy
* Železničná stanica Langnau i.E. – SBB

## Zdroj

Kategória:Železničné stanice vo Švajčiarsku
Bärau

náhľad|Emmentálska farma so sýpkou v Bärau (2004)
**Bärau** je sídlo () obce Langnau im Emmental, v okrese Emmental, vo švajčiarskom kantóne Bern.

## Referencie

## Iné projekty

## Zdroj

Kategória:Langnau im Emmental
Bereniké IV.

**Bereniké IV. Epifaneia** ( – *Bereniké*; * 77 pred Kr. – † 55 pred Kr.) bola egyptská kráľovná z dynastie Ptolemaiovcov. Vládla v rokoch 58 až 55 pred Kr. počas politického exilu svojho otca Ptolemaia XII. v Ríme. Bola staršou sestrou slávnej Kleopatry VII. a Ptolemaia XIII.

## Cesta k trónu
V roku 58 pred Kr. Rimanmi vynútená anexia Cypru a následná samovražda tamojšieho kráľa (brata Ptolemaia XII.) vyvolala v Alexandrii nepokoje. Ptolemaios XII., neschopný situáciu zvládnuť, odišiel do Ríma žiadať o vojenskú podporu. Alexandrijčania ho v neprítomnosti vyhlásili za zosadeného a na trón dosadili Bereniku IV. spolu s Kleopatrou VI. Tryfainou (ktorá bola podľa niektorých historikov jej matkou Kleopatrou V.). Po náhlej smrti Kleopatry VI. v roku 57 pred Kr. sa Bereniké stala samostatnou panovníčkou.

## Hľadanie spoluvládcu
Ako samostatne vládnucej žene jej tradícia prikazovala vydať sa. Jej dvorania sa neúspešne pokúšali o spojenectvo so seleukovskými princami. Prvý kandidát zomrel počas vyjednávania, druhého zakázal rímsky miestodržiteľ Aulus Gabinius. Tretím sa stal Seleukos VII. Kybiosaktes, ktorého však Bereniké pre jeho vulgárne správanie a prezývku „predavač rýb“ dala po niekoľkých dňoch uškrtiť.

Nakoniec sa vydala za Archelaa, ktorý tvrdil, že je synom Mithridata VI. Pontského. Archelaos prišiel do Egypta v zime 56/55 pred Kr. a hoci získal titul kráľa, Bereniké mu pravdepodobne nikdy neumožnila stať sa jej skutočným spoluvládcom.

## Pád a smrť
Jej vláda skončila v roku 55 pred Kr., keď sa Ptolemaios XII. vrátil s rímskou armádou pod vedením Aula Gabinia. Po páde Alexandrie bol jej manžel Archelaos zabitý v boji a Bereniké IV. bola na príkaz vlastného otca popravená za velezradu. Ptolemaios XII. následne odkázal trón svojej ďalšej dcére Kleopatre VII.

## Referencie

## Literatúra
* GRANT, Michael. *From Alexander to Cleopatra: The Hellenistic World*. London : Weidenfeld & Nicolson, 1982.
* HÖLBL, Günther. *Geschichte des Ptolemäerreiches*. Darmstadt : WBG, 1994.

Kategória:Ptolemaiovci
Kategória:Faraóni
Kategória:Kráľovné (panovníčky)
Kategória:Obete vrážd
Medvedský potok

**Medvedský potok** je vodný tok v Oravskej Magure, Oravskej vrchovine a  Oravskej kotline na území okresu Tvrdošín. Je to pravostranný prítok Oravy, má dĺžku približne 4 km a je tokom IV. rádu. 

## Priebeh toku
Potok pramení v severovýchodnom výbežku Oravskej Magury, v jej geomorfologickom podcelku Budín, na východnom úbočí Javorového vrchu (), v nadmorskej výške približne  Od prameňa v zalesnenom území tečie východným smerom. Na hornom toku vedie zalesneným údolím popod Košariská bez významnejších prítokov, v strednej časti opúšťa podcelok Budín i celú Oravskú Maguru a prechádza do Oravskej vrchoviny. Stáča sa na juhovýchod a pod Úbočom () prijíma dvojicu menších pravostranných prítokov. Tu už tečie nesúvislým porastom, ktorý v smere toku postupne redne, až sa celkom stratí. Postupne sa opäť stáča na východ a vteká do Medvedzia, mestskej časti Tvrdošína. Preteká severnou časťou intravilánu a z Oravskej vrchoviny prechádza do Oravskej kotliny. Na dolnom toku sa v blízkosti hlavnej cesty I/59 prudko stáča na severovýchod a juhozápadne od centra mesta sa pod vodnou nádržou Tvrdošín, v nadmorskej výške približne , pravostranne vlieva do rieky Oravy. Potok patrí do širšieho povodia rieky Váh. 

Medvedský potok pramení a preteká iba územím mesta Tvrdošín v rovnomennom okrese v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská vrchovina, Oravská kotlina
* Oravská Magura, Budín (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Oravskej Magure
Kategória:Vodné toky v Oravskej vrchovine
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Tvrdošín
Gregor II.

**Gregor II.** môže byť:
* ravennský exarcha (fl. 666), pozri Gregor II. (ravennský exarcha)
* rímsky pápež v rokoch 715 až 731, pozri Gregor II. (pápež)
* arménsky katolikos v rokoch 1065 až 1105, pozri Gregor II. (arménsky katolikos) 
* konštantínopolský patriarcha v rokoch 1283 až 1289, pozri Gregor II. (konštantínopolský patriarcha)
* alexandrijský pariarcha v rokoch 1316 až 1354, pozri Gregor II. (alexandrijský patriarcha)
* melchitský patriarcha v rokoch 1864 až 1897, pozri Gregor II. (melchitský patriarcha)

Kategória:Rozlišovacie stránky – Panovník
Gregor V.

**Gregor V.** môže byť:
* rímsky pápež v rokoch 996 až 999, pozri Gregor V. (pápež)
* arménsky katolikos v rokoch 1193 až 1194, pozri Gregor V. (arménsky katolikos)
*alexandrijský patriarcha v rokoch 1484 až 1486, pozri Gregor V. (alexandrijský patriarcha)
*konštantínopolský patriarcha v rokoch 1797 až 1798, 1806 až 1808 a 1818 až 1821, pozri Gregor V. (konštantínopolský patriarcha)

Kategória:Rozlišovacie stránky – Panovník
Ján IX.

**Ján IX.** môže byť:

* rímsky pápež v rokoch 898 až 900, pozri Ján IX. (pápež) 
* konštantínopolský patriarcha v rokoch 1111 až 1134, pozri Ján IX. (konštantínopolský patriarcha)
* alexandrijský patriarcha v rokoch 1320 až 1327, pozri Ján IX. (alexandrijský patriarcha)

Kategória:Rozlišovacie stránky – Panovník
Berenika (prvé meno)

**Berenika** je ženské krstné meno.

## Pôvod a význam
Meno má starogrécky pôvod. Ide o macedónsku formu mena *Fereniké* (), ktoré sa skladá zo slov *pherein* („prinášať“) a *niké* („víťazstvo“). Doslovný význam mena je teda „nositeľka víťazstva“ alebo „tá, ktorá prináša víťazstvo“. 

Meno sa stalo dynastickým menom v ptolemaiovskom Egypte po tom, čo ho do tejto krajiny priniesla macedónska šľachtičná Bereniké I., manželka zakladateľa dynastie Ptolemaia I.

## Meniny
* V slovenskom kalendári má meniny **[[9. jún|9. júna]]**.
* V českom kalendári pripadá jej sviatok na **[[1. november|1. novembra]]**.

## Známe nositeľky
* Bereniké I. – prvá egyptská kráľovná z rodu Ptolemaiovcov
* Bereniké III. – egyptská kráľovná (vládla 81 – 80 pred Kr.)
* Bereniké IV. – egyptská kráľovná, dcéra Ptolemaia XII. a sestra Kleopatry VII.
* Berenika Kohoutová – česká herečka a speváčka

## Referencie

Kategória:Krstné mená
Kategória:Ženské mená
Oxy-skoryl

**Oxy-skoryl** (symbol Osrl) je minerál zo superskupiny turmalínu kryštalizujúci v trigonálnej sústave. Jeho ideálny chemický vzorec je Na(Fe2+2Al)Al6Si6O18(BO3)3(OH)3O. Je to oxidovaný skoryl, kde O>OH,F na kryštalografickej pozícii W. Pravdepodobne ide o bežný turmalín, avšak jeho spoľahlivá identifikácia si vyžaduje kombináciu metód, najmä detailnú kvantitatívnu chemickú analýzu.

## Výskyt a typové lokality
Oxy-skoryl na typovej lokalite Zlatá Idka  tvorí vejárovité agregáty ihlicovitých zelenočiernych kryštálov do veľkosti 2 cm v silne metasomaticky alterovanom metaryolitovom pyroklastiku s kremeňom, albitom a muskovitom. Táto metapyroklastická hornina má vek stredný ordovik a patrí súvrstviu Bystrého potoka, gelnickej skupiny gemerika. Okrem Slovenska, je oxy-skoryl definovaný aj z tzv. kotypovej lokality Přibyslavice pri Kutnej Hore v Česku, kde tvorí hojné hnedočierne hypidiomorfné stĺpcovité kryštály do veľkosti 1 cm, alebo nepravidelné zhluky do 5 cm v priemere vo foliovanej muskovitovo-turmalínovej ortorule s draselným živcom (perthitom), albitom, kremeňom, muskovitom, biotitom a granátom. Oxy-skoryl zo Zlatej Idky je pravdepodobne produkt interakcie medzi metaryolitovým pyroklastikom a hydrotermálnymi fluidami bohatými na bór, ktoré boli generované z blízkych permských turmalínových leukogranitov. V staropaleozoickej přibyslavickej ortorule je oxy-skoryl primárne magmatického pôvodu zo staršieho granitu, pričom jeho chemické zloženie je ovplyvnené neskoršími varískymi metamorfnými procesmi v amfibolitovej fácii.

## Referencie

Kategória:Minerály s typovou lokalitou na Slovensku
Kategória:Minerály opísané zo SlovenskaKategória:Minerály bóru
Kategória:Minerály kyslíka
Kategória:Minerály kremíka
Kategória:Minerály vodíka
Kategória:Turmalíny
Ján XVI.

**Ján XVI.** môže byť:

* rímsky protipápež v rokoch 997 až 998, pozri Ján XVI. (protipápež)
* alexandrijský patriarcha v rokoch 1676 až 1718, pozri Ján XVI. (alexandrijský patriarcha)

Kategória:Rozlišovacie stránky – Panovník
Fluórarrojadit-(BaNa)

**Fluórarrojadit-(BaNa)** (symbol Fajd-BaNa) je minerál zo skupiny arrojaditu kryštalizujúci v monoklinickej sústave. Jeho ideálny chemický vzorec je BaNa4CaFe13Al(PO4)11(PO3OH)F2.Jeho typovou lokalitou je slovenské ložisko Gemerská Poloma, okres Rožňava.

## Výskyt a vznik na typovej lokalite
Fluórarrojadit-(BaNa) bol objavený na haldách štôlne Elizabeth na talkovo-magnezitovom ložisku Gemerská Poloma blízko obce Gemerská Poloma. Tu sa nachádza na hojných hydrotermálnych kremenných žilách v permských vzácnoprvkových špecializovaných granitoch (tzv. gemerické granity). Početné hydrotermálne kremenné žily obsahujúce albit, ortoklas, muskovit, fluorit, kalcit, dolomit, Mn-bohatý siderit, rodochrozit, arzenopyrit, pyrit, bizmutinit, kobelit, tintinait, giessenit a bizmut sa vyskytujú vo všetkých typoch granitov, ale  výskyt fluórarrojaditu-(BaNa) s ostatnými fosfátmi, ako je fluórapatit, fluórdickinsonit-(BaNa), triplit a viitaniemiit je viazaný iba na tie kremenné žily, ktoré presekávajú vysokofrakcionované topás-cinvalditové leukogranity.

Fluórarrojadit-(BaNa) tvorí veľmi jemnozrnné nepravidelné agregáty, väčšinou do veľkosti 1 cm x 1 cm, výnimočne až do 4 cm x 2 cm. Tieto agregáty pozostávajú z individuálnych alotriomorfných zŕn do veľkosti 0,01 mm. Samostatné kryštály neboli pozorované. Fosfátová minerálna asociácia vznikla pôsobením neskoromagmatických až ranohydrotermálnych fluid bohatých na fosfor a fluór, ktoré sú geneticky späté s intrúziou blízkeho granitu. Tieto, relatívne vysokoteplotné fluidá alterovali primárne magmatické minerály granitu, najmä albit, draselný živec, lítne sľudy a fluórapatit a uvoľnili prvky Na, K, Fe, Mn, Ca, Ba, Sr a P, ktoré sú potrebné na kryštalizáciu uvedených fosfátov.

## Referencie

Kategória:Minerály s typovou lokalitou na Slovensku
Kategória:Minerály opísané zo SlovenskaKategória:Minerály fluóru
Kategória:Minerály fosforu
Kategória:Eponymické termíny v geovedách
Česko-slovenská hádzanárska liga žien 1957/58

**Česko-slovenská hádzanárska liga žien** v **sezóne 1957/58** bol 6. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. Súťaž bola dobovo nazývaná *Majstrovstvo republiky* a učinkovalo v nej 10 družstiev, o 1 družstvo ako v minulej sezóne. Titul majstra získal TJ Spartak Praha Sokolovo, pre ktorý to bol už 5 titul v histórii. 

## Systém súťaže
Systém súťaže sa oproti minulej sezóne čiastočne zmenil. Súťaž opäť tvorila iba dlhodobá časť. Tá pozostávala z 33 kôl a každý s každým sa v nej trojkolovo stretol doma a vonku. Najvýraznejšou zmenou bol prechod zo súťažného systému jar-jeseň na systém jeseň-jar, preto sa hrali až 3 časti ligovej súťaže (jar a jeseň roka 1957 a jar roka 1958) a na rok 1957 sa majster nevyhlasoval. Tri posledné družstvá zostúpili do do regionálnych skupín nižšej súťaže (II. liga). 

## Účastníci

## Výsledky

## Konečné umiestnenie

## Pozri aj
* Česko-slovenská hádzanárska liga mužov 1957/58

## Zdroje
* Sezóny 1957 až 1967 na stránke klubu DHK Zora Olomouc 
* 
* 

Kategória:Česko-slovenská hádzanárska liga žien
Kategória:Hádzaná v 1957
Kategória:Hádzaná v 1958
Kategória:Šport v Česko-Slovensku v 1957
Kategória:Šport v Česko-Slovensku v 1958
Archelaos (filozof)

náhľad|Fiktívna podoba Archelaa na renesančnej rytine zo 16. storočia.
**Archelaos** (; pôsobil v 5. storočí pred Kr.) bol starogrécky filozof, žiak Anaxagora a podľa tradície učiteľ Sokrata a Euripida. V dejinách filozofie je známy pod prídomkom *Physicus*, pretože ako prvý (alebo ako prvý Aténčan) vyučoval prírodnú filozofiu priamo v Aténach.

## Život a pôsobenie
Jeho pôvod je nejasný; pramene uvádzajú Atény aj Milétos. Bol synom Apollodóra (podľa iných Mydóna) a pred príchodom do Atén údajne pôsobil v Lampsaku. Hoci ho Platón ani Aristoteles ako Sókratovho učiteľa nespomínajú, súčasník Ión z Chiosu uvádza, že mladý Sókratés (v pôvodnom iónskom zápise uvádzaný ako Sókratas) sprevádzal Archelaa na ceste na ostrov Samos.

## Filozofické učenie
Keďže sa nezachovali žiadne jeho priame fragmenty, jeho učenie je známe len z doxografie (Diogenes Laertios, Simplikios, Hippolytos).
* **Kozmológia:** Za základ (*arché*) všetkého považoval nekonečný vzduch a rozum (*[[Nous (filozofia)|nús]]*). Na rozdiel od Anaxagora však zastával materialistickejší názor, že samotný rozum je tvorený vzduchom. Proces vzniku sveta vysvetľoval zhusťovaním a zrieďovaním vzduchu, čím vzniklo teplo (oheň) a chlad (voda).
* **Biológia:** Tvrdil, že Zem bola pôvodne bahnitá masa. Pôsobením tepla na vlhkosť vznikli živočíchy, ktoré sa spočiatku živili bahnom. Ľudia sa od zvierat oddelili až neskôr vytvorením zákonov a spoločnosti.
* **Astronómia a fyzika:** Zem považoval za plochú, ale v strede prehĺbenú (čo vysvetľovalo, prečo Slnko nevychádza všade naraz). Slnko pokladal za najväčšie nebeské teleso. Zvuk vysvetľoval ako pohyb (vibráciu) vzduchu.
* **Etika:** Archelaos sformuloval prelomovú tézu, že spravodlivosť a morálka nie sú dané od prírody (*fysei*), ale sú výsledkom zvyku a zákonov (*nomó*). Týmto učením, ovplyvneným sofistami, pripravil pôdu pre Sókratov obrat k človeku.

## Referencie

## Literatúra
* LAERTIOS, Diogenes. *Životopisy slávnych filozofov*. Bratislava : VSSS, 2007. ISBN 978-80-8061-286-3.
* BURNET, John. *Early Greek Philosophy*. London : Black, 1920.

Kategória:Filozofi starovekého Grécka
Hlinka Gretzky Cup 2022

**Hlinka Gretzky Cup 2022** bol medzinárodný hokejový turnaj hráčov do 18 rokov, ktorý sa konal v Kanade od 31. júla do 6. augusta 2022 na štadióne Peavey Mart Centrium v meste Red Deer.

## Základné skupiny

### Skupina A

|}

### Skupina B

|}

## Záverečná fáza

## Konečné poradie

## Bodoví lídri

## Referencie

Kategória:Hlinka Gretzky Cup
Kategória:Ľadový hokej v 2022
Kategória:Športové podujatia v Red Deer
Kategória:2022 v Kanade
Shannon Racing Cars

**Shannon Racing Cars** bol bývalý britský tím Formuly 1 založený Paulom Emeryom a Aidenom Jonesom. Tím sa zúčastnil iba Veľkej ceny Veľkej Británie 1966, kde Brit Trevor Taylor s autom postaveným bývalým konštruktérom tímu Emeryson a poháňaný motorom Coventry Climax, predčasne odstúpil. Neskôr sa auto používalo vo Formule 3, kde súťažilo do roku 1969.

## Kompletné výsledky v F1

### Výsledky pretekov

## Referencie

Kategória:Tímy Formuly 1
Bakterióza

náhľad|Gramovo farbenie buniek z pošvy s normálnou bakteriálnou flórou (hore) a baktériami spôsobujúcimi vaginózu (dole)
**Bakterióza** (tiež **bakteriálna infekcia, bakteriálne ochorenie**) je akékoľvek infekčné ochorenie spôsobené baktériami. Bakteriózy postihujú všetky skupiny organizmov, vrátane rastlín alebo človeka. K známym bakteriózam človeka patria ochorenia ako syfilis, kvapavka alebo lymská borelióza. bakteriózy sa liečia antibiotikami alebo fágovou terapiou. 

V súčasnosti umiera v dôsledku rezistencie baktérií na antibiotiká asi jeden milión ľudí ročne, pričom sa predpokladá, že podľa súčasného trendu nárastu úmrtí v dôsledku bakterióz spôsobených multirezistentnými baktériami bude v roku 2050 umierať až desať miliónov ľudí ročne.

## Referencie


## Pozri aj

* antibiotikum
* fágová terapia

Kategória:Choroby
Lysandros

**Lysandros** ( – *Lysandros*; ) môže byť:

* spartský vojvodca a politik v 5. a 4. storočí pred Kr., víťaz peloponézskej vojny, pozri Lysandros (vojvodca)
* spartský štátnik a efor v 3. storočí pred Kr., stúpenec reforiem kráľa Agida IV., pozri Lysandros (efor)

**Lysandros** môže byť aj:
* mužské krstné meno (v latinskej podobe Lysander), pozri Lysander (meno)

## Referencie
Mont Bengoué

**Mont Bengoué** () je najvyšší vrch Gabonu. 

Nachádza sa v severovýchodnej časti krajiny, v regióne Ogooué-Ivindo. Vrch je zároveň najvyšším vrchom povodia rieky Ogooué. Prominencia vrchu je 541 m.

## Referencie

## Externé odkazy
* Mont Bengoué na Peakbagger.com

Kategória:Tisícovky v Gabone
Kategória:Najvyššie vrchy štátov
Krátky potok (prítok Oravy)

**Krátky potok** je vodný tok v Skorušinských vrchoch a Oravskej kotline na území okresu Tvrdošín. Je to ľavostranný prítok Oravy, má dĺžku približne 4,6 km a je tokom IV. rádu. 

## Priebeh toku
Potok pramení v strednej časti Skorušinských vrchov, v ich geomorfologickom podcelku Skorušina, na severozápadnom úbočí Biednej (), v nadmorskej výške približne  Od prameňa v zalesnenom území pod hrebeňom na Prasatín () tečie krátko severozápadným, postupne však severným smerom. Na hornom aj strednom toku vedie bez významnejších prítokov zalesneným údolím, zovretým vrchmi Kovaľovo () a Skalky (). Opúšťa podcelok Skorušina i Skorušinské vrchy a prechádza do Oravskej kotliny, kde súvislý les prechádza do pásma podhorských lúk a pasienkov, nazývaných Široká chrasť. Lemovaný pásom pobrežnej vegetácie podteká rýchlostnú cestu R3 a vedie do oblasti Dielec, kde sa prudko stáča juhozápadným smerom. Na dolnom toku tečie priemyselným areálom na južnom okraji mesta Tvrdošín a vzápätí sa, tesne pod ústím Oravice, v nadmorskej výške približne , ľavostranne vlieva do rieky Oravy. Potok patrí do širšieho povodia rieky Váh. 

Krátky potok pramení a preteká iba územím mesta Tvrdošín v okrese Tvrdošín v Žilinskom kraji.

## Referencie

## Pozri aj
* Zoznam vodných tokov v povodí Oravy
* Oravská kotlina
* Skorušinské vrchy, Skorušina (podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Skorušinských vrchoch
Kategória:Vodné toky v Oravskej kotline
Kategória:Povodie Oravy
Kategória:Vodné toky v okrese Tvrdošín
Kategória:Tvrdošín
Barbora Votíková

**Barbora Votíková** (* 13. september 1996, Plzeň) je česká futbalová brankárka hrajúca za Arsenal (hosťovanie z Slavia Praha) a českú reprezentáciu. Je tiež youtuberka a influencerka.

## Klubová kariéra
Do klubu TJ Sokol Plasy, kde hrala za chlapčenský tím, ju priviedol dedo, ktorý si všimol jej potenciál hrať futbal. Začínala ako útočníčka, potom ako brankárka.

Neskôr prestúpila do mládežníckeho tímu FC Viktoria Plzeň. V roku 2013, keď mala 17 rokov, začala hrať za A-tím FC Viktrória Plzeň.

V roku 2014 Votíkovú odkúpila SK Slavia Praha. Tento rok bol je ňu najúspešnejší, pretože si zahrala Ligu majsteriek, získala druhé miesto v ankete Talent roku v oblasti ženského futbalu za rok 2014. So svojím tímom vyhrala v českej lige 4 tituly.

25. augusta 2021 podpísala dvojročnú zmluvu s francúzskym Paris Saint-Germain.

17. augusta 2023 prestúpila do anglického Tottenhamu. Ta tím debutovala 16. decembra 2023, keď si pri výhra 1:0 nad Arsenalom pripísala 8 úspešných zákrokov, udržala čisté konto a bola vyhlásená za najlepšiu hráčku zápasu.

15. augusta 2024 sa vrátila do Slavie Praha, kde podpísala zmluvu do júna 2027.

Vo februári 2026 sa vrátila do Londýna, kde bude na hosťovaní v Arsenale.

### Reprezentácia
Česko reprezentovala v dorasteneckých kategóriách, do 17 rokov odohrala 2 zápasy, do 19 rokov 7 zápasov. Za seniorskú kategóriu mala debut 28. októbra 2014 v priateľskom zápase proti Poľsku.

## YouTube
Votíková tiež pôsobí na YouTube, kde si založila kanál 12. apríla 2015. Bola tiež moderátorkou televíznej relácie *Aliho Parťáci* na stanici Prima Cool. Venuje sa tvorbe humorných videí, skečov a paródií. Často natáča so svojim kamarátom a youtuberom Lubošom Kulíškom. Jej kanál mal v roku 2026 viac ako 475 tisíc odberateľov.

V roku 2021 ju časopis *[[Forbes (magazín)|Forbes]]* umiestnil na šieste miesto v rebríčku 10 najlepšie platených youtuberov Česka s odhadovaným ročným príjmom 6 miliónov českých korún.

## Osobný život
V roku 2019 vydala knihu *Bára Votíková: Trochu jinak*, ktorá je o jej profesionálnom a osobnom živote. V knihe prvýkrát hovorila o svojej homosexuálnej orientácii. Jej partnerkou od 2019 bola profesionálna hráčka pokeru Barbora Mlejnková.

## Referencie

## Iné projekty

## Zdroj

Kategória:České futbalistky
Kategória:LGBT športovci
Kategória:Osobnosti z Plzne
Kýros

**Kýros** alebo **Kyros** ( – *Kyros*; ; hebr. כּוֹרֶשׁ – *Kóreš*; perz. کوروش – *Kuruš*; staroperz. 𐎤𐎢𐎽𐎢𐏁 – *Kuruš*) môže byť:

* kráľ Anšanu z dynastie Achajmenovcov v 7. až 6. storočí pred Kr., starý otec Kýra II. Veľkého, pozri Kýros I.
* zakladateľ Perzskej ríše z dynastie Achajmenovcov v 6. storočí pred Kr., pozri Kýros II.
* perzský princ z dynastie Achajmenovcov, syn Dareia II. a spojenec Lysandra, pozri Kýros Mladší

**Kýros** môže byť aj:
* mužské krstné meno (v latinskej podobe Cyrus), pozri Kýros (meno)
* kresťanský svätec, mučeník z prelomu 3. a 4. storočia, pozri Kýros (svätec)
* patriarcha Konštantínopola v rokoch 705 – 712, pozri Kyros (patriarcha)

## Referencie
Česko-slovenská hádzanárska liga žien 1959/60

**Česko-slovenská hádzanárska liga žien** v **sezóne 1959/60** bol 8. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. Súťaž bola dobovo nazývaná *I. liga* a učinkovalo v nej 10 družstiev, rovnako ako v minulej sezóne. Titul majstra získalo TJ Dynamo Praha.

Majster Česko-Slovenska získal od tejto sezóny právo štartovať v novovzniknutom Európskom pohári majstrov. 

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 18 kôl a každý s každým sa v nej dvojkolovo stretol doma a vonku. Tri posledné družstvá zostúpili do regionálnych skupín nižšej súťaže (II. liga). 

## Účastníci

Poznámky: 
* Družstvo žien TJ Slovan Plzeň v polovici 60. rokov prestúpilo z finančných dôvodov do klubu *TJ ČSAD Plzeň*, pričom v roku 1974 sa navrátilo späť do Slovana Plzeň. 
* Ženský oddiel v klube TJ Spartak Královo Pole Brno existoval iba do začiatku 60. rokov, keď družstvo kvôli finančným problémom prestúpilo do konkurenčného klubu *TJ ZKL Brno*.

## Výsledky

## Konečné umiestnenie

## Referencie

## Pozri aj
* Česko-slovenská hádzanárska liga mužov 1959/60

## Zdroje
* Sezóny 1957 až 1967 na stránke klubu DHK Zora Olomouc (wayback archive) 
* 
* 

Kategória:Česko-slovenská hádzanárska liga žien
Kategória:Hádzaná v 1959
Kategória:Hádzaná v 1960
Kategória:Šport v Česko-Slovensku v 1959
Kategória:Šport v Česko-Slovensku v 1960
Peter Zwiebel

**Peter Zwiebel** (* 1981, Košice) je slovenský violista, ktorý sa venuje sólovej, komornej a orchestrálnej interpretácii a uvádza nové diela súčasných autorov.

## Životopis a vzdelanie
Hru na viole študoval na Konzervatóriu v Košiciach (19962000) u Ivety Paulínovej a následne na Vysokej škole múzických umení v Bratislave (20002005) v triede Jozefa Hošeka. Svoje vzdelanie si doplnil na Akademie für Musik der Stadt Basel u Christopha Schillera a na kurzoch komornej hudby pod vedením členov La Salle Quartet a Hagen Quartett.

## Kariéra
V roku 2001 pôsobil ako vedúci violovej skupiny European Philharmonic Orchestra počas európskeho turné. V tom istom roku spoluzaložil Zwiebelovo kvarteto. Od roku 2004 bol členom Slovenského komorného orchestra, kde zastával post vedúceho skupiny viol. Od roku 2025 pôsobí ako vedúci skupiny viol v Štátnej filharmónii Košice.

Ako komorný hráč dlhodobo spolupracoval so súborom Quasars Ensemble (20082016). V rokoch 20222025 bol členom Varga Quartett Wien a ako hosť spolupracoval aj s Pavel Haas Quartet (napríklad na koncerte v hamburskej Elbphilharmonie v roku 2018).

Na jeho podnet napísal skladateľ Jozef Podprocký Koncert pre violu a orchester op. 69, ktorý Zwiebel premiérovo uviedol v roku 2016 a v roku 2025 ho nahral so Štátnou filharmóniou Košice. Ako sólista spolupracoval s poprednými sólistami, telesami a dirigentmi (napr. Dalibor Karvay, Ewald Danel, Peter Breiner, Vladimír Godár, Moyzes Quartet, Mucha Quartet).

## Diskografia (výber)
* 2013: *Hevhetia – Schönberg, Albrecht, Hindemith* – s Quasars Ensemble (ocenené Krištáľovým krídlom)
* 2020: *Sequentia* (Hudobný fond) – nahrávka skladby „Musica per viola“ Pavla Malovca
* 2021: *Doublebassement* (UBU Collection) – ako člen zoskupenia BraCK Players
* 2025: *Jozef Podprocký: Koncerty* (Pavlík Records) – Peter Zwiebel ako sólista v *Koncerte pre violu a orchester op. 69*, spoluúčinkuje Štátna filharmónia Košice pod vedením dirigenta Mariána Lejavu 

## Ocenenia
* 1998: Cena na Súťaži študentov slovenských konzervatórií
* 2002: Thomastik Infeld Preis  – s Zwiebelovým kvartetom
* 2013: Krištáľové krídlo v kategórii Hudba – ako člen Quasars Ensemble

## Referencie

## Externé odkazy
* Oficiálny web
* Profil Petra Zwiebela na webe Hudobného centra
* Spotify profil

Kategória:Osobnosti z Košíc
Kategória:Slovenskí violisti
Kategória:Absolventi konzervatórií na Slovensku
Kategória:Absolventi Hudobnej a tanečnej fakulty Vysokej školy múzických umení v Bratislave
Écurie Nationale Belge

**Écurie Nationale Belge** (skrátene **ENB**) bol bývalý belgický tím Formuly 1, ktorý vznikol zlúčením tímov Écurie Francorchamps a Écurie Belge. Tím bol založený Jacques Swatersom a v najvyššej motoristickej súťaži pôsobil v 50. a 60. rokoch 20. storočia. 

## Kompletné výsledky v F1

### Výsledky pretekov

## Referencie

Kategória:Tímy Formuly 1